DEMOCRAȚIA ATENIANĂ

-FIȘĂ DE LUCRU-

1. „Statele miceniene erau monarhii aristocratice ereditare. Regele se bucura de onoruri divine. Deţinea funcţiile de şef religios, reprezentând comunitatea în faţa zeilor, făcând sacrificiile rituale, era judecător suprem şi şeful suprem al armatei. Alături de rege era adunarea oştenilor, cu rol consultativ. După rege, organul principal de conducere era Sfatul Bătrânilor, care-l asista pe rege. Printre demnitari era şi basileus, termen care desemna mai târziu regele, dar care la ahei indica şeful unei comunităţi oarecare.” (Ovidiu Drîmba, *Istoria culturii şi civilizaţiei*)
2. „Licurg a statornicit legi, diferite de cele în vigoare în celelalte cetăți grecești (...) a interzis cetățenilor liberi să strângă averi, impunându-le o singură preocupare: asigurarea libertății orașelor. Obligația ca toți spartanii să contribuie în mod egal pentru hrana lor, ca și aceea de a trăi în comun i-a făcut să nu dorească bani pentru un trai îmbelșugat. Nici îmbrăcămintea lor nu necesita cheltuieli mari, podoaba unui spartan nefiind veștmintele luxoase, ci vigoarea trupului. Viața în comun îi dispensa de a strânge averi”

(Xenofon, Statul spartan, Statul atenian)

1. „Dar, începând din 461 [î.Hr.], democraţia ateniană are câmp liber, reducând *Areopagul*, consiliul foştilor arhonţi şi simbolul spiritului conservator la situaţia de a nu mai fi decât un tribunal pentru cazuri excepţionale de crime. Politica este de resortul Adunării [poporului] şi al Consiliului [celor 500] unde, după cum stabilise Clistene, orice cetăţean poate fi chemat să intervină. (...) Primii dintre ei, arhonţii, începând din 457 [î.Hr.], încetează de a fi recrutaţi, în exclusivitate, dintre oamenii bogaţi din primele două clase cenzitare: de fapt, de aici înainte oricare cetăţean poate avea acces la funcţia de arhonte. (...)

Dar democraţia nu ar fi decât o faţadă dacă, în practică, dificultăţile vieţii cotidiene ar trebui să-i îndepărteze pe muncitori de reuniunile politice sau de funcţiile administrative. Neîndoielnic cea mai mare originalitate a operei lui Pericle a fost aceea de a concepe necesitatea de a se asigura democraţiei politice baze economice suficiente. Acordarea unei indemnizaţii zilnice acelora care se pun în serviciul oraşului (...) însemna deschiderea căii spre o democraţie efectivă.”

(Henri van Effenterre, *Istoria universală*)

1. „Avem o constituție care nu imită legile vecinilor, ci mai degrabă noi înșine suntem un exemplu(...). În raporturile cu comunitatea și în privința suspiciunii reciproce în activitatea zilnică ne manifestăm liber activitatea(...) Ne facem fără să ne supărăm interesele particulare, nu călcăm legile când chibzuim treburile publice, mai ales din respect pentru legi, dând ascultare și oamenilor care sunt în orice împrejurare la conducere, și legilor, atât acelora care sunt promulgate, spre a veni în ajutorul oamenilor păgubiți, cât și legilor care nu sunt scrise, dar care comportă totuși un respect unanim consimțit (...). Astfel noi deschidem cetatea tuturor și nu există învățătură sau spectacol de la care să oprim pe cineva să ia parte”.

(Tucidide, Războiul peloponeziac)